Poštovani roditelji!

Početkom nove školske godine 2020./2021. pružamo mogućnost upisa vaše djece u produženi boravak.

Produženi boravak omogućuje učenicima razredne nastave boravak u školi nakon redovne nastave, s omogućenim obrokom te nastavnim i izvannastavnim aktivnostima.

Nakon redovne nastave, u 13.05 sati, učenike preuzima učitelj/ica razredne nastave koja vodi grupu produženog boravka. Učenici se okupljaju te imaju slobodno vrijeme za igru i odmor. Slobodno vrijeme provodi se u otvorenom ili zatvorenom prostoru, što ovisi o vremenskim prilikama. U 13.30 sati odlaze na obrok u školsku blagovaonicu.

Slijedi organizirano učenje i pisanje domaće zadaće.

Ukoliko ostane vremena, nakon ispunjenih školskih obveza učitelj/ica produženog boravka provodi s učenicima različite tipove radionica. Učenicima su na raspolaganju i suvremena nastavna pomagala koja mogu koristiti i u zabavne svrhe (računala, TV, društvene igre, sportski rekviziti i sredstva za kreativno izražavanje npr. pribor za likovni, glazbeni i sl.)

Rad produženog boravka završava u 14.30 sati.

Roditelj plaća cijenu obroka koja iznosi 4 kune.

Troškove plaće učitelja/ice financira jednim dijelom Općina Lupoglav, a roditelji participiraju približno u iznosu od 50 kuna (ovisno o broju prijavljenih učenika).

Cijena obroka obračunava se prema dolasku, a naknada za plaću učiteljice redovno – bez obzira na dolazak, što se regulira ugovorom koji roditelj sklapa sa Školom.

Ukoliko ste zainteresirani da vaše dijete pohađa produženi boravak, molimo vas da najkasnije do **3. srpnja** **ispunjeni anketni listić dostavite u Školu**.

Sklapanje ugovora vršit će se na **početku nove školske godine**.

Početak rada produženog boravka bit će organiziran **od utorka, 8. rujna 2020. godine**.

*Ukoliko ste zainteresirani da vaše dijete pohađa produženi boravak, molimo vas da čitko upišete ime i prezime djeteta, vaše ime i prezime i broj telefona, kako bi vas mogli kontaktirati.*

**✄…………………………………………………………………………………………………**

**Ime i prezime djeteta, razred: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ime i prezime roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**